CELEX: C2007/096/06
Language: el
Date: 2007-04-28 00:00:00
Title: Υπόθεση C-347/04: Απόφαση του Δικαστηρίου (δεύτερο τμήμα) της 29ης Μαρτίου 2007 [αίτηση του Finanzgericht Köln (Γερμανία) για την έκδοση προδικαστικής αποφάσεως] — Rewe Zentralfinanz eG, ως καθολική διάδοχος της ITS Reisen GmbH κατά Finanzamt Köln-Mitte (Ελευθερία εγκαταστάσεως — Φόρος εταιρειών — Απευθείας συμψηφισμός ζημιών των μητρικών εταιρειών — Ζημίες από αποσβέσεις επί της αξίας των συμμετοχών σε θυγατρικές εταιρείες εγκατεστημένες σε άλλα κράτη μέλη)

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/4
            
         Απόφαση του Δικαστηρίου (δεύτερο τμήμα) της 29ης Μαρτίου 2007 [αίτηση του Finanzgericht Köln (Γερμανία) για την έκδοση προδικαστικής αποφάσεως] — Rewe Zentralfinanz eG, ως καθολική διάδοχος της ITS Reisen GmbH κατά Finanzamt Köln-Mitte
   (Υπόθεση C-347/04) (1)
   
   (Ελευθερία εγκαταστάσεως - Φόρος εταιρειών - Απευθείας συμψηφισμός ζημιών των μητρικών εταιρειών - Ζημίες από αποσβέσεις επί της αξίας των συμμετοχών σε θυγατρικές εταιρείες εγκατεστημένες σε άλλα κράτη μέλη)
   (2007/C 96/06)
   Γλώσσα διαδικασίας: η γερμανική
   Αιτούν δικαστήριο
   Finanzgericht Köln
   Διάδικοι στην υπόθεση της κύριας δίκης
   Rewe Zentralfinanz eG, ως καθολική διάδοχος της ITS Reisen GmbH
   κατά
   Finanzamt Köln-Mitte
   Αντικείμενο της υποθέσεως
   Αίτηση για την έκδοση προδικαστικής αποφάσεως — Finanzgericht Köln — Ερμηνεία του άρθρου 52 (νυν, κατόπιν τροποποιήσεως, άρθρου 43 ΕΚ), του άρθρου 58 (νυν άρθρου 48 ΕΚ) και του άρθρου 73 Β (νυν άρθρου 56 ΕΚ) — Εθνική νομοθεσία περί φόρου εταιρειών επιβάλλουσα όρια στον συμψηφισμό από τις μητρικές εταιρείες που έχουν την έδρα τους στην ημεδαπή των ζημιών που προκύπτουν από την υποτίμηση της αξίας της συμμετοχών τους σε θυγατρικές εταιρείες, που υπόκεινται στον φόρο εντός άλλων κρατών μελών
   Διατακτικό της αποφάσεως
   Υπό περιστάσεις όπως αυτές της κύριας δίκης, όπου μια μητρική εταιρεία κατέχει συμμετοχή σε αλλοδαπή θυγατρική, η οποία της επιτρέπει να ασκεί αποφασιστική επιρροή στις αποφάσεις της εν λόγω αλλοδαπής θυγατρικής και να καθορίζει τις δραστηριότητές της, τα άρθρα 52 (νυν, κατόπιν τροποποιήσεως, άρθρο 43 ΕΚ) και 58 (νυν 48 ΕΚ) της Συνθήκης ΕΚ απαγορεύουν νομοθεσία κράτους μέλους δυνάμει της οποίας περιορίζεται η δυνατότητα της εγκατεστημένης στο κράτος αυτό μητρικής εταιρείας να εκπίπτει τις ζημίες από αποσβέσεις επί της αξίας των συμμετοχών σε θυγατρικές εγκατεστημένες σε άλλα κράτη μέλη.
   
      (1)  ΕΕ C 273 της 6.11.2004.